Vivisector: beast inside

פורמט

לרשות השחקן עומד טווח מלא של תזוזה, בין השאר תזוזה עצמאית של כיוון נשק וניידות, קפיצה, התכופפות, ואפילו יכולת לאסוף מספר פריטים שנמצאים במפה. במסך מכ"ם שמשמש כמו מפה השחקן יכול לראות את אזורים שהוא קרוב אליהם במיוחד, כולל הבדלי צבעים בין ניסויים, חיילים אנושיים ונקודות ביקורת. חוץ מנקודות הנתיחה, הרג מוחלט של האויבים וגילוי של אזורים חדשים, השחקן ישיג נקודות שבנקודות ביקורת אפשר להשתמש בהן כדי לשדרג את המהירות, הכיוון, החיים והחוסן. יש חלק קטן של פתירת חידות, ופעמים מעטות של התפצלות נכללות. יש גם בוסים בכמות מעטה שפוגשים בסוף כל פרק (כל פרק כולל כמה שלבים).

דמויות ראשיות

קורט: חייל בדרג נמוך שהשחקן שולט בו במשחק. במקור נשלח לסוראו כדי לחקור צוות שערק מספינת מטען, אבל הצוות שלו נהרג על ידי חיילי אדם-חיה מורדים, וקורט לומד על בשרו את החשיבות שלו בעצירת המרד. יש לו עבר לא ידוע עם ד"ר מורהד והאי שהוא חושף תוך כדי התקדמות המשחק, ביחד עם הבגידה של אחד הממונים עליו, מה שמכריח אותו להחליף צד.
ד"ר מורהד: מומחה לגנטיקה ולקיברנטיקה שהתחבא אחרי יצירת אנשי-החיה הניסיוניים בהדרכת המדע ופרסום פוליטי, אבל הגנרל הכריח אותו להמשיך את הניסויים כדי ליצור סדרה של חיילי אדם-חיה שיהפכו ללוחמים מושלמים. הוא מתפעל מקורט בסתר וחוזר וטוען שהוא לא מוכן שהיצירות שלו ישמשו לאלימות, אלא רק ל"אנושות יותר טובה". תוך כדי היצירה בכפייה, הוא יצר בסתר את המורדים, ויצר את האריה שמנהיג אותם במיוחד לסיבה הזאת. אחרי שהוא גמר ליצור את חיילי האדם-חיה בשביל הצבא, הם הרגו אותו.
הגנרל: הממונה שבגד בקורט. עזר למורהד להתחבא מהפרסום ולשפר את הניסויים שלו, בתנאי שהוא יהפוך אותם למכונות הלחימה האולטימטיביות. על אף שבמקור הוא לא היה אמור ליפול קורבן לניסויים, הוא נלקח בשבי על ידי האריה ומנסה לשכנע את העולם שהמורדים מסוכנים בשבילו. הצבא מגלה את הרצונות האמיתיים שלו כשהוא הורג את אחד מהמקורבים לקורט ורוצה לגייס אותו לעזור לו להשמיד את המורדים ולהשיג שליטה על הניסוי.
אריה: המנהיג של המורדים. ד"ר מורהד יצר אותו במיוחד כדי להנהיג את המורדים. לוחם למוד קרבות שבניגוד למורדים האחרים, מורהד בנה את הלשון שלו בצורה שתאפשר לו לדבר. חולק עם מורהד את השנאה לקרבות ורוצה להרחיק את הגנרל מהאי כדי שהוא וחיילי האדם-חיה, גם המורדים וגם אלה שעובדים בשביל הגנרל, יוכלו לחיות בשלום. האריה מחליט לעזור לקורט אחרי שהגנרל בוגד בו ומסביר לו על הרצון שלו לנקמה כדי לגמור את הקרב. בניגוד לגנרל, לאריה אכפת מהחיילים שלו, והוא אפילו מגלה כלפי קורט חיבה לא מבוטלת.

דמויות משנה

ליאם: מהשורדים היחידים מספינת המטען שהתרסקה על סוראו וחבר ותיק של קורט. אחרי שמוצאים אותו, הוא עוזר לקורט להיכנס יותר לעומק הבסיסים בסוראו ונפגש עם הגנרל בבונקר כשהוא חיפש דרך ליצור קשר עם מורהד. כשהבונקר תחת מצור, הוא בורח עם הגנרל לתוך הליקופטר. הגנרל יורה בו כשהוא מסרב לרדת ולאסוף את קורט. כשהגרנל ירה בו, קורט לא ידע מה הוא באמת מתכנן. אחרי שליאם נהרג, קורט פונה נגד הגנרל ומתאחד עם האריה.
מליסה: חיילת שעובדת עם קורט והייתה חברה שלו פעם אחת. מליסה נהרגה על ידי אחד הניסויים ביחד עם כל הצוות שלה בתחילת המשחק, בלי שהיא תוכל לדון עם קורט בקשר למערכת היחסים שלהם. היא הופכת לחשובה כשסוף המשחק מתקרב. היא נשאה על עצמה קמע כדי לזכור את מערכת היחסים שהייתה לה עם קורט והיא עדיין הייתה מאוהבת בו, אפילו אם הוא לא הרגיש אותו דבר. היא הראשונה שמתה במשחק, אף על פי שהתפקיד שהיא מקבלת הרבה יותר מאוחר מפצה על זה.

חיות פיתוח

חיות פיתוח הם ניסויים מוקדמים של ד"ר מורהד לשלב חיות ורכיבים קיברנטיים, מבוא לעבודה המאוחרת יותר שלו. יש להם אינטליגנציה מאוד מוגבלת ובקושי מודעים למיקומם. באופן כללי הם מתנהגים כמו החיות שעליהן הם מבוססים. לרובם יש רק התקפות לטווח קרוב. הם מופיעים רק בפרק הראשון במשחק.
צבועים: חיות הפיתוח הבסיסיות. הניסויים הראשונים שהשחקן פוגש. הם מתנהגים בצורה מאוד דומה לצבועים רגילים. יש להם אגרופי חשמל והם מסוכנים בקבוצות.
נמרים: חיות הפיתוח הכי נפוצות אחרי הצבועים. יש להם להביור בתוך הפה, מה שנותן להם קצת יותר טווח מלצבועים.
פנתרים: פנתרים די דומים לצבועים, רק בלי החשמל. יש להם מערכת הסוואה פעילה שמחביאה אותם גם מהמכ"ם וגם משדה הראייה של השחקן. אפשר למצוא אותם רק בעזרת הבדל חלש בצבע של הרקע ובעזרת פגיעה בהם. הם יכולים להסתוות רק לזמן קצר, ויותר סביר שהם יתקפו בלי להסוות את עצמם.
גורילות: האויב הראשון שמשתמש בנשק לטווח רחוק. הם עומדים מנקודת יתרון ויזרקו רימונים לכיוון הכללי של השחקן. לפעמים הם חושבים שהשחקן ברמה שלהם ונותנים לו להתקרב אליהם ולהרוג אותם מקרוב (אף על פי שהם מסוכנים גם כשהם נלחמים מטווח קרוב) אבל יותר סביר שהם יהיו על צוקים ועל מקומות גבוהים אחרים שמצריכים צלפות.
קרנפים: גרסאות יותר קטנות של הבוס הראשון במשחק. הם פחות אויבים ויותר איילי ברזל שמסתערים קדימה בפזיזות וחוסמים התקדמות. כל החצי הקדמי שלהם חמוש, מה שאומר שאפשר להרוג אותם רק מהגב.
דובי פיצוץ: דובי פיצוץ דומים לקרנפים במבנה שלהם, רק שאצלם גם הגב חמוש ויש להם רובה שרשרת (סוג של מכונת ירייה) ומשגר טילים. בניגוד לרוב הניסויים, הם בדרך כלל יעזבו את השחקן ויתנו לו מרחק גדול. אפילו אם השחקן תוקף אותם, זה בדרך כלל לא גורם להם לשים לב אליו. אם הם מותקפים, הם מסתערים ומנסים לתקוף מקרוב במקום לפנות לנשק שלהם באופן אוטומטי. 
אריות: הם מהירים, יציבים ומענים את הקורבן שלהם הרבה מאוד זמן. הם גם יכולים לירות כדורי אש שעוברים מרחקים גדולים, מה שהופך אותם לחיות הפיתוח הכי מפחידות במשחק (לא כולל הבוס הראשון). מאוד נדירים.

חיילי אדם-חיה

חיילי האדם-חיה הם חיל הרגלים הטיפוסי שהשחקן יפגוש מהפרק השני. הם הניסויים הממוצעים ומרכיבים את רוב ההתנגדות. מתוך סקרנות, הם עדיין ילחמו בשחקן, אפילו אחרי שהוא עובר לצד שלהם. הם מצייתים רק לאריה ולצורך להרוג כל מה שהם מזהים בתור בן אדם. הם יותר מסוכנים מחיות הפיתוח המקבילות להם כי יש להם חימוש צבאי לטווח רחוק. 
חיילי צבועים: הם עוקבים אחרי האותות החשמליים של בני מינם. חיילי צבועים חמושים ברובי חשמל מתבייתים. כמו חיות הפיתוח המקבילות להם, הם הראשונים והכי נפוצים מבין חיילי האדם-חיה שהשחקן פוגש. 
חיילי נמרים: היחידים מחיילי האדם-חיה שנוצרו למטרה צבאית מוגדרת. חיילי נמרים חמושים בלהבי טופר כפולים שמושתלים על שורש כף היד שלהם ושמגדילים את יכולת הלחימה שלהם לטווח קרוב, שהיא מאוד טובה גם בלי הלהבים. אחד מהם עזר לאריה לתפוס את הגנרל ואת ליאם כשהם ניסו לעזוב את האי. הם מהירים, נפוצים ותוקפים בהמון זועם שמורכב מהמספרים שלהם או מהמספרים של הצבועים. מומלץ להילחם בהם ממרחק.
חיילי כבשים: חיילי כבשים הם חכמים, מסוכנים, משתמשים ביעילות ובדיוק ברובי ציד ויודעים לעשות שימוש טוב במחסה. הם לא נפוצים כמו זנים אחרים של חיילי אדם-חיה ולא תוקפים בהמון זועם. הם גם לא צריכים. כדאי להילחם בהם מרחוק, במיוחד בהתחשב בעובדה שרובה ציד נחלש ככל שהמרחק בינו לבין המטרה גדל.
חיילי פומות: הם חמושים ברובי m16. חיילי הפומות הם כוח האמצע של חיילי האדם-חיה. הם לא טקטיקנים דגולים כמו חיילי הכבשים, אבל לא נוטים לתקיפה המונית כמו חיילי הצבועים והנמרים. לא מומלץ לזלזל בהם.

פראי על

הם נשמעים רעים והם יותר רעים ממה שהם נשמעים. פראי העל הם ניסויי העילית של הגנרל. חמושים ומשוריינים במיוחד לכוח הרג מקסימלי. השחקן יפגוש אותם בפרק השלישי וצריך מומחיות בשימוש במחסה וטקטיקות קרב אחרות כדי להרוג אותם.
זאבים שחורים: חמושים ברובי גאוס (סוג של נשק מגנטי בעובד על חשמל). הם הניסויים היחידים, חוץ מהאריה, שיכולים לדבר, אף על פי שיכולת הדיבור שלהם מוגבלת בעיקר למושגים מהצבא שהם נוטים להגיד בלי הקשר הגיוני כלשהו. הם חמושים מכף רגל ועד ראש, מה שאומר שרק הפיצוצים הכי חזקים יכולים לפגוע בהם. כמו הצבועים, הם הכי נפוצים מהסוג שלהם, ובהחלט צריך לדאוג בגללם.
הליקס: הליקס הם עופות דורסים גדולים שעברו האנשה. הכנפיים שלהם קוצצו והוחלפו בפרופלור. בנוסף, הרגליים שלהם הפכו למקלעים והם מהווים מטרד. הלהבים של הפרופלור הם הנקודה החלשה שלהם. אם יורים בלהבים, הם לא יכולים יותר לעוף ואם הם נפלו מגובה מספיק גבוה, הם מתים. אם לא, הם קמים ומסתערים על השחקן.
זאבים לבנים: מאוד דומים לזאבים השחורים, בין השאר כי יש להם כלי נשק דומים והם נלחמים בצורה דומה. הם מופיעים בשלבים המושלגים והמאוחרים. חוץ מהצבע ומהמאפיינים הנזכרים לעיל, הם זהים לזאבים השחורים בכל המובנים האחרים.
טיגריסים: חמושים ומשוריינים עם בזוקה. הם נדירים ועובדים עם החיילים האנושיים של הגנרל. הם אויבים שקשה לנצח בגלל השילוב של החימוש והשריון שיוצר כלי נשק בנויים היטב, וצריך לנטרל את האיום שלהם מהר. 
לא גמורים: הלא גמורים הם בדיוק מה שהשם שלהם מתאר. הם פראי על שברחו בלי שישימו עליהם עור שיכסה את השרירים שלהם. יש להם רק את הטפרים ואת הריצה המהירה שלהם, והם פראי העל היחידים שנוטים לתקיפה המונית. הם שווים ברמת הסיכון שלהם לצבועים מבין חיות הפיתוח.
חית העל פנתר: שנתיים של יצירה הוקדשו במיוחד כדי ליצור את חית העל פנתר החכמה והבלתי ניתנת לעצירה, שמורהד תיכנן להיפטר ממנה כדי שהגנרל לא יוכל להשיג בעלות עליה (היא נזכרת בלשון נקבה כי היא הניסוי היחיד, חוץ מהאריה, שקיבל מין מוגדר). אבל אחד הזאבים השחורים שיבש את התהליך ושיחרר ללא יודעין את המפלצת על האי. אם השחקן רואה אחת כזאת, הוא צריך לרוץ לנקודת הביקורת הבאה, ומהר. היא יכולה לענות את הטרף שלה עד אין סוף, להסוות את עצמה ולשאת מערכת נשק שאם השחקן לא ימצא דרך לחסום אותה, הוא ימות מיד. היא הורגת בני אדם ללא אבחנה והורגת כל מה שחוסם אותה בדרך לחיסול המטרה. בניגוד לניסויים האחרים, היא רובוטית לגמרי. יש לה שני ניבים עליונים ענקיים ועוד שני ניבי מתכת שמורכבים על הראש שלה.

בני אדם

השותפים של קורט לשעבר. הגנרל ציין בפניהם בפירוש שהוא לא הרשה לקורט להיות באי ביחד עם החיילים האחרים, ובגלל זה הם יותר נוטים לתקוף מלבקש לעזוב. אין הרבה מהם, ועד שפוגשים את פראי העל, יותר סביר שהם ילחמו בניסויים.
שומרים: הרגלים האנושיים הטיפוסיים שאפשר למצוא בפרקים הראשון והשני. הם נושאים m16 וממוקמים לעיתים קרובות ליד שיירות מוגנות או בונקרים שמלאים בכלי נשק ובעזרי עזרה ראשונה שהשחקן יכול לאסוף.
גששים: קצת יותר ניידים ומוגנים קצת יותר טוב מהשומרים. הם מחפשים ניסויים שמתנגדים ומנסים להרוג אותם אם הם מוצאים אותם. מאחר שהם לא מרותקים למקום אחד, הם קצת יותר מסוכנים, אבל עדיין לא איום רציני.

הבוסים

יצורים קטלניים שמופיעים בסוף כל פרק. כל בוס חושף סוד מיוחד על עצמו ועל הקשר שלו לאי.
קרנף טנק: חית הפיתוח הכי מפחידה, בין השאר בגלל העובדה שכל החצי הקדמי שלו הוא רובוטי ושה"רגליים" הקדמיות שלו הן למעשה גלגלים חדים. בניגוד לחיות הפיתוח הרגילות, הוא פיתוח מאוחר יחסית של הצבא. תוכנן להיות טנק עם יכולת חשיבה ומהירות מוגברת. אחרי שהוא סירב לשתף פעולה עם התוכניות של הצבא, הוא נעזב והקים לעצמו מאורה בחוף הפנימי של סוראו. כל חיות הפיתוח מצייתות לו, בעיקר מתוך פחד. יכול לתקשר בעזרת רעיונות טלפתיים פשוטים. אחרי שהוא ברח לחוף הפנימי, הוא נשבע להרוג כל בן אדם שהוא יגלה. ידוע בעיקר כיצור לא חברתי שתוכנן להיות כמו הקרנפים הרגילים, רק יותר גדול, יותר חכם ויותר מהיר. אם מצליחים להיות בטווח ירייה מאחוריו, צריך לירות בו כמה שיותר מהר כי הוא מהיר גם בתגובות שלו. הבוס הראשון במשחק.
אריק: אריה עם רובה צלפים שעובד בתור רוצח שכיר של הגנרל. אריק היה פעם אסיר שברח לסוראו. כשמצאו אותו, לקחו אותו לשולחן הניתוחים והחליפו את המוח שלו עם מוח של אריה. התוצאות לא איחרו לבוא. הציפורניים שלו הפכו לטפרים, הוא פיתח רעמה ושיניים חדות ואיבד כל צלם אנוש. השם המקורי שלו הוחלף לאריק, השם הפרטי של הגנרל. הסיבה היחידה שהוא לא ניסה להרוג את הגנרל היא שכשהחליפו את המוח שלו עם מוח של אריה, השתילו במוח החדש שלו מכשיר שגורם לו לזהות את המשתיל בתור האדון שלו. אחת מתופעות הלוואי של המכשיר היא שמי שהוא מושתל עליו מאבד את יכולת הדיבור. כשנלחמים בו, צריך לעשות שימוש טוב במחבוא, תגובות מהירות במיוחד ונשק שלא נחלש בהתאם למרחק מהמטרה כדי שיהיה סיכוי כלשהו לשרוד את הקרב. הבוס השני במשחק.
אריק יגואר/הגנרל: אף אחד לא האמין שהגנרל אריק יגואר הוא לא באמת בן אדם. מה שאפשר לחשוב בטעות לפרצוף שלו הוא למעשה שכבה עבה של מסכת סיליקון. הוא יגואר שחור שידוע בעיקר בכינוי "צייד האדם מפרו". כשהאנשים התחילו לחפש אותו, הוא הבין שהוא יצטרך זהות בדויה כדי שלא ימצאו אותו. כדי שהזהות הבדויה תוכל לעזור לו, הוא לימד את עצמו לדבר, לעמוד על שתיים, להחזיק דברים בעזרת הגפיים הקדמיות ועקב אחרי אנשים כדי ללמוד מה שצריך לדעת על המין האנושי. לבחור את הזהות הבדויה היה החלק הקל, ולא רק כי הוא ידע מהתחלה שהוא יתחפש למישהו בכיר בצבא. חוץ מלבחור את הזהות הבדויה, גם צריך משהו שיראה כמו פרצוף אנושי. התוכנית של צייד האדם התגשמה יותר מהר ממה שהוא ציפה. בפעם האחרונה שניסו לצוד אותו, שלחו כמה מהחיילים. במהלך צבאי מבריק במיוחד, הוא הרג את כולם, הוריד את הפרצוף של המנהיג בשלמותו ושכנע את כולם שהוא מת. הוא ערך בפרצוף של מנהיג המשלחת שינויים קטנים אבל חשובים וגנב מלאי של סיליקון כדי ליצור תבנית לגרסת סיליקון של הפרצוף שהוא לקח. כשמסכת הסיליקון הושלמה, הוא צבע אותה בצבעי הגוף של הבעלים המקוריים של הפרצוף והצמיד אותה לפרצוף. הוא בחר את השם אריק יגואר והתגייס לצבא. ובצבא הוא קיבל את הרעיון של הפיכת חיות לבני אדם כדי להשמיד את האנושות. הכישורים הלחימתיים והאסטרטגיים שלו הבטיחו שהוא יקודם לגנרל. ומפה כל השאר היסטוריה. הבוס השלישי והאחרון במשחק.

מאפיינים שהוצאו

1. בתוכנית המקורית, הבוס השני היה אמור להיות תאו עם מקלע ונשק שהוא גם מגן, גם משגר רקטות וגם לוח סולרי. הוצא כי החליטו שהוא קטלני מדי לסוף הפרק השני.
2. בהתחלה רצו לקרוא למשחק vivisector: the island of dr moreau, אבל היוצרים לא רצו להיות מחויבים מדי למקור ההשראה שלהם.
3. כשהחליטו שהתאו לא מתאים להיות הבוס השני, ניסו לשלב אותו בתור דמות חד פעמית. כשהחליטו שגם לזה הוא לא מתאים, הוציאו אותו מהמשחק באופן סופי.
4. היוצרים רצו לעשות חיילי דובים, עד שהם החליטו שדובים יותר מתאימים לחיות פיתוח.